Az EU Pilot programon keresztül az Európai Bizottság megkeresést intézett a Magyar Kormányhoz *az elektromos és elektronikus berendezések hulladékairól szóló, 2012. július 4-i 2012/19/EU európai parlamenti és tanácsi irányelvnek (a továbbiakban: WEEE irányelv)* a hazai jogrendbe történő nem megfelelő átültetése kapcsán (8716/16/ENVI EU Pilot eljárás).

Az Európai Bizottság észrevételei a WEEE irányelvet a hazai jogrendbe átültető végrehajtási rendelet, *az elektromos és elektronikus berendezésekkel kapcsolatos hulladékgazdálkodási tevékenységekről szóló 197/2014. (VIII. 1.) Korm. rendelet* (a továbbiakban: 197/2014. Korm. rendelet) vonatkozó rendelkezéseit érintik.

A WEEE irányelvi átültetésével kapcsolatos8716/16/ENVI EU eljárásban a Magyar Kormány részéről adott válaszokat az Európai Bizottság 2017. augusztus 24-én elfogadta.

A 197/2014. Korm. rendelet jelen módosítása a válaszokban szereplő és elfogadott rendelkezéseket tartalmazza.